title: Decizia (PESC) 2017/349 a Consiliului din 27 februarie 2017 de modificare a Deciziei 2012/389/PESC privind misiunea Uniunii Europene de consolidare a capacităților în Somalia (EUCAP Somalia)

text:
               28.2.2017

               RO

               Jurnalul Oficial al Uniunii Europene

               L 50/80

         DECIZIA (PESC) 2017/349 A CONSILIULUI
   din 27 februarie 2017
   de modificare a Deciziei 2012/389/PESC privind misiunea Uniunii Europene de consolidare a capacităților în Somalia (EUCAP Somalia)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 16 iulie 2012, Consiliul a adoptat Decizia 2012/389/PESC (1) privind misiunea Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR).

               (2)

               La 12 decembrie 2016, Consiliul a adoptat Decizia (PESC) 2016/2240 (2) de modificare a Deciziei 2012/389/PESC. Numele misiunii a fost schimbat în EUCAP Somalia și mandatul acesteia a fost prelungit până la 31 decembrie 2018.

               (3)

               Decizia 2012/389/PESC ar trebui să fie modificată pentru a prevedea o valoare de referință financiară pentru perioada cuprinsă între 1 martie 2017 și 28 februarie 2018,

         ADOPTĂ PREZENTA DECIZIE:
   Articolul 1
   La articolul 13 alineatul (1) din Decizia 2012/389/PESC se adaugă următorul paragraf:

      „Valoarea de referință financiară destinată acoperirii cheltuielilor legate de EUCAP Somalia pentru perioada 1 martie 2017-28 februarie 2018 este de 22 950 000 EUR.”

   Articolul 2
   Prezenta decizie intră în vigoare la data adoptării.

      Adoptată la Bruxelles, 27 februarie 2017.

            Pentru Consiliu

            Președintele

         K. MIZZI

      (1)  JO L 187, 17.7.2012, p. 40.

      (2)  JO L 337, 13.12.2016, p. 18.


title: 2014/632/UE: Decizia Parlamentului European din 3 aprilie 2014 privind închiderea conturilor întreprinderii comune europene pentru ITER și pentru dezvoltarea energiei de fuziune pentru exercițiul financiar 2012

text:
               5.9.2014

               RO

               Jurnalul Oficial al Uniunii Europene

               L 266/346

         DECIZIA PARLAMENTULUI EUROPEAN
   din 3 aprilie 2014
   privind închiderea conturilor întreprinderii comune europene pentru ITER și pentru dezvoltarea energiei de fuziune pentru exercițiul financiar 2012
   (2014/632/UE)
   PARLAMENTUL EUROPEAN,

               —

               având în vedere conturile anuale finale ale întreprinderii comune europene pentru ITER și pentru dezvoltarea energiei de fuziune pentru exercițiul financiar 2012,

               —

               având în vedere Raportul Curții de Conturi privind conturile anuale ale întreprinderii comune europene pentru ITER și pentru dezvoltarea energiei de fuziune pentru exercițiul financiar 2012, însoțit de răspunsurile întreprinderii comune (1),

               —

               având în vedere Recomandarea Consiliului din 18 februarie 2014 (05851/2014 – C7-0053/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Decizia 2007/198/Euratom a Consiliului din 27 martie 2007 de înființare a întreprinderii comune europene pentru ITER și pentru dezvoltarea energiei de fuziune, cu oferirea unor avantaje conexe (4), în special articolul 5 alineatul (3),

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0198/2014),

               1.

               aprobă închiderea conturilor întreprinderii comune europene pentru ITER și pentru dezvoltarea energiei de fuziune pentru exercițiul financiar 2012;

               2.

               încredințează Președintelui sarcina de a transmite prezenta decizie directorului întreprinderii comune europene pentru ITER și pentru dezvoltarea energiei de fuziune, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 369, 17.12.2013, p. 35.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 90, 30.3.2007, p. 58.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: 2009/225/CE: Decizia Parlamentului European din 22 aprilie 2008 privind descărcarea de gestiune pentru execuția bugetului Agenției Europene a Căilor Ferate aferent exercițiului financiar 2006

text:
               31.3.2009

               RO

               Jurnalul Oficial al Uniunii Europene

               L 88/209

         DECIZIA PARLAMENTULUI EUROPEAN
   din 22 aprilie 2008
   privind descărcarea de gestiune pentru execuția bugetului Agenției Europene a Căilor Ferate aferent exercițiului financiar 2006
   (2009/225/CE)
   PARLAMENTUL EUROPEAN,
   având în vedere conturile anuale finale ale Agenției Europene a Căilor Ferate pentru exercițiul financiar 2006 (1),
   având în vedere Raportul Curții de Conturi privind conturile anuale ale Agenției Europene a Căilor Ferate pentru exercițiul financiar 2006, însoțit de răspunsurile agenției (2),
   având în vedere Recomandarea Consiliului din 12 februarie 2008 (5843/2008 – C6-0084/2008),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3), în special articolul 185,
   având în vedere Regulamentul (CE) nr. 881/2004 al Parlamentului European și al Consiliului din 29 aprilie 2004 privind înființarea unei Agenții Europene a Căilor Ferate (4), în special articolul 39,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 și anexa V la Regulamentul său de procedură,
   având în vedere raportul Comisiei pentru control bugetar și avizul Comisiei pentru transport și turism (A6-0123/2008),

               1.

               acordă directorului Agenției Europene a Căilor Ferate descărcarea de gestiune pentru execuția bugetului agenției aferent exercițiului financiar 2006;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene a Căilor Ferate, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul general

         Harald RØMER

      (1)  JO C 261, 31.10.2007, p. 54.

      (2)  JO C 309, 19.12.2007, p. 67.

      (3)  JO L 248, 16.9.2002, p. 1.

      (4)  JO L 164, 30.4.2004, p. 1.

      (5)  JO L 357, 31.12.2002, p. 72.
    ---documentbreak---

               31.3.2009

               RO

               Jurnalul Oficial al Uniunii Europene

               L 88/210

         REZOLUŢIA PARLAMENTULUI EUROPEAN
   din 22 aprilie 2008
   conținând observațiile care fac parte integrantă din decizia privind descărcarea de gestiune pentru execuția bugetului Agenției Europene a Căilor Ferate aferent exercițiului financiar 2006
   PARLAMENTUL EUROPEAN,
   având în vedere conturile anuale finale ale Agenției Europene a Căilor Ferate pentru exercițiul financiar 2006 (1),
   având în vedere Raportul Curții de Conturi privind conturile anuale ale Agenției Europene a Căilor Ferate pentru exercițiul financiar 2006, însoțit de răspunsurile agenției (2),
   având în vedere Recomandarea Consiliului din 12 februarie 2008 (5843/2008 – C6-0084/2008),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3), în special articolul 185,
   având în vedere Regulamentul (CE) nr. 881/2004 al Parlamentului European și al Consiliului din 29 aprilie 2004 privind înființarea unei Agenții Europene a Căilor Ferate (4), în special articolul 39,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 și anexa V la Regulamentul său de procedură,
   având în vedere raportul Comisiei pentru control bugetar și avizul Comisiei pentru transport și turism (A6-0123/2008),

               A.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2006 și cu privire la legalitatea și regularitatea operațiunilor subiacente, cu o singură excepție;

               B.

               întrucât 2006 a fost pentru agenție primul an de autonomie financiară,

         Observații generale referitoare la aspecte orizontale comune tuturor agențiilor UE și care prezintă relevanță pentru procedura de descărcare de gestiune a fiecărei agenții

               1.

               observă că bugetele celor 24 de agenții și ale celorlalte organisme descentralizate auditate de Curtea de Conturi totalizau 1 080,5 milioane EUR în 2006 [cel mai mare fiind cel al Agenției Europene pentru Reconstrucție, cu 271 milioane EUR, iar cel mai mic fiind cel al Colegiului European de Poliție (CEPOL), cu 5 milioane EUR];

               2.

               subliniază faptul că cercul organismelor externe ale UE care fac obiectul auditării și al descărcării de gestiune include în prezent nu numai agențiile tradiționale de reglementare, ci și agențiile executive instituite pentru a pune în aplicare programe specifice, iar în viitorul apropiat se va extinde astfel încât să cuprindă și întreprinderile comune instituite ca parteneriate de tip public-privat (inițiative tehnologice comune);

               3.

               observă, în ceea ce privește Parlamentul, că numărul de agenții care fac obiectul procedurii de descărcare de gestiune a evoluat după cum urmează: exercițiul financiar 2000: 8; 2001: 10; 2002: 11; 2003: 14; 2004: 14; 2005: 16; 2006: 20 de agenții de reglementare și 2 agenții executive (exceptând 2 agenții care sunt auditate de Curtea de Conturi, dar fac obiectul unui proces intern de descărcare de gestiune);

               4.

               conchide, așadar, că procesul de auditare/descărcare de gestiune a devenit greoi și disproporționat față de dimensiunea relativă a bugetelor agențiilor/organismelor descentralizate; încredințează comisiei sale competente sarcina de a efectua o revizuire cuprinzătoare a procesului de descărcare de gestiune în ceea ce privește agențiile și organismele descentralizate în vederea definirii unei abordări mai simple și mai raționale, ținându-se seama de numărul în continuă creștere al organismelor care vor necesita un raport separat de descărcare de gestiune în anii următori;

         Considerații de principiu

               5.

               solicită Comisiei să prezinte explicații clare, înainte de crearea unei noi agenții sau de reformarea unei agenții existente, cu privire la următoarele elemente: tipul agenției, obiectivele agenției, structura internă de conducere, produsele, serviciile, procedurile cheie, grupul țintă, clienții și părțile interesate de activitatea agenției, relația formală cu actorii externi, responsabilitatea bugetară, planificarea financiară și politica de personal și de recrutare a personalului;

               6.

               solicită ca fiecare agenție să fie guvernată în temeiul unui acord anual de performanță, care să fie formulat de agenție și de direcția generală competentă a Comisiei și care să conțină principalele obiective pentru anul următor, un cadru financiar și indicatori clari de măsurare a performanței;

               7.

               solicită auditarea periodică (și ad hoc) a performanței agențiilor de către Curtea de Conturi sau de către alt auditor independent; consideră că aceasta nu ar trebui să se limiteze la elementele tradiționale specifice gestiunii financiare și utilizării corespunzătoare a banilor publici, ci ar trebui să vizeze și eficiența și eficacitatea administrativă și să includă o evaluare a gestiunii financiare a fiecărei agenții;

               8.

               consideră că, în cazul agențiilor care își supraestimează în mod continuu nevoile bugetare, ar trebui aplicate reduceri tehnice în funcție de numărul de posturi vacante; este de părere că, pe termen lung, acest lucru va conduce la alocarea unor venituri mai mici pentru agenții și, prin urmare, și la costuri administrative mai reduse;

               9.

               constată că există o problemă serioasă generată de faptul că anumite agenții sunt criticate pentru că nu respectă normele privind achizițiile publice, regulamentul financiar, Statutul funcționarilor etc.; consideră că principalul motiv este că majoritatea reglementărilor și regulamentul financiar sunt destinate instituțiilor mai mari și că majoritatea agențiilor mici nu dispun de masa critică pentru a putea respecta aceste cerințe de reglementare; solicită, prin urmare, Comisiei să caute o soluție rapidă pentru sporirea eficacității, prin gruparea funcțiilor administrative ale mai multor agenții, pentru a se ajunge la această masă critică (luând în considerare schimbările necesare în reglementările de bază aplicabile agențiilor și independența lor bugetară) sau să elaboreze, de urgență, norme specifice pentru agenții (în special norme de aplicare pentru agenții) care să le permită să fie în deplină legalitate;

               10.

               insistă ca, la întocmirea proiectului preliminar de buget, Comisia să ia în considerare rezultatele execuției bugetului de către fiecare agenție în exercițiile anterioare, în special în exercițiul n-1, și să revizuiască în consecință bugetul solicitat de agenția respectivă; invită comisia parlamentară competentă să respecte respectiva revizuire și, dacă acest lucru nu este făcut de Comisie, să revizuiască bugetul în cauză pentru a-l aduce la un nivel realist, adaptat capacității de absorbție și de execuție al agenției în cauză;

               11.

               reamintește decizia sa privind descărcarea de gestiune pentru exercițiul financiar 2005, în care a invitat Comisia să prezinte, la fiecare cinci ani, un studiu privind valoarea adăugată a fiecărei agenții existente; invită toate instituțiile competente ca, în cazul unei evaluări negative a valorii adăugate a unei agenții, să ia măsurile care se impun, reformulând mandatul agenției respective sau închizând-o; constată că, în 2007, Comisia nu a realizat nicio evaluare; insistă ca, înainte de decizia de descărcare de gestiune privind bugetul 2007, Comisia să prezinte cel puțin cinci astfel de evaluări, începând cu agențiile cele mai vechi;

               12.

               este de părere că recomandările Curții de Conturi ar trebui să fie puse în practică în mod prompt, iar nivelul subvențiilor plătite agențiilor ar trebui să fie aliniat cu cerințele lor reale de numerar; consideră, de asemenea, că amendamentele la regulamentul financiar general ar trebui introduse în regulamentul financiar cadru al agențiilor și în diversele lor regulamente financiare specifice;

         Prezentarea datelor raportate

               13.

               constată că nu există o abordare tip în rândul agențiilor în ceea ce privește prezentarea activităților lor din timpul exercițiului financiar în cauză, a conturilor și rapoartelor lor privind gestiunea bugetară și financiară și în ceea ce privește întocmirea unei declarații de asigurare de către directorul agenției; observă că nu toate agențiile fac o distincție clară între (a) prezentarea către public a activității agenției și (b) prezentarea de rapoarte tehnice cu privire la gestiunea bugetară și financiară;

               14.

               observă că, chiar dacă instrucțiunile permanente ale Comisiei cu privire la elaborarea rapoartelor de activitate nu cer în mod expres agenției să întocmească o declarație de asigurare, numeroși directori au făcut-o totuși pentru exercițiul 2006, în unul dintre cazuri declarația cuprinzând o rezervă importantă;

               15.

               reamintește rezoluția sa din 12 aprilie 2005 (6) prin care invita directorii agențiilor să anexeze, pe viitor, la raportul lor anual de activitate, prezentat împreună cu informațiile financiare și de gestiune, o declarație de asigurare privind legalitatea și regularitatea operațiunilor, asemănătoare cu cea semnată de directorii generali ai Comisiei;

               16.

               solicită Comisiei să își modifice în mod corespunzător instrucțiunile permanente către agenții;

               17.

               propune, în plus, o colaborare între Comisie și agenții în vederea realizării unui model armonizat aplicabil tuturor agențiilor și organismelor descentralizate în care să se facă clar distincția între:

                           —

                           un raport anual destinat publicului general referitor la operațiunile, activitatea și realizările organismului;

                           —

                           situațiile financiare și un raport privind execuția bugetului;

                           —

                           un raport de activitate similar rapoartelor de activitate ale directorilor generali ai Comisiei;

                           —

                           o declarație de asigurare semnată de directorul organismului, însoțită de eventuale rezerve sau observații pe care acesta consideră oportun să le aducă la cunoștința autorității abilitate să acorde descărcarea de gestiune;

         Constatări generale ale Curții de Conturi

               18.

               ia act de constatarea Curții [Raportul anual, punctul 10.29 (7)] conform căreia plata subvențiilor acordate de Comisie de la bugetul Comunității nu se bazează pe estimări justificate în mod suficient ale necesarului de numerar al agențiilor și conform căreia, acest fapt, combinat cu volumul reportărilor, le determină să dețină solduri de numerar apreciabile; ia act în continuare, de recomandarea Curții potrivit căreia nivelul subvențiilor plătite agențiilor ar trebui să fie în conformitate cu necesarul lor real de numerar;

               19.

               observă că, la sfârșitul anului 2006, 14 agenții încă nu puseseră în aplicare sistemul contabil ABAC (Raportul anual, nota de subsol de la punctul 10.31);

               20.

               ia act de observația Curții (Raportul anual, punctul 1.25) cu privire la sumele tot mai mari plătite pentru concediul neluat care se înregistrează în unele agenții; subliniază faptul că Curtea de Conturi a formulat o declarație de asigurare cu rezerve în cazul a trei agenții [Centrul European pentru Dezvoltarea Formării Profesionale (Cedefop), CEPOL și Agenția Europeană a Căilor Ferate] pentru exercițiul financiar 2006 (2005: Cedefop, Autoritatea Europeană pentru Siguranța Alimentară, Agenția Europeană pentru Reconstrucție);

         Auditul intern

               21.

               reamintește faptul că, în conformitate cu articolul 185 alineatul (3) din regulamentul financiar, auditorul intern al Comisiei este și auditorul intern al agențiilor de reglementare care beneficiază de subvenții de la bugetul UE; subliniază faptul că auditorul intern raportează consiliului de administrație și directorului fiecărei agenții;

               22.

               atrage atenția asupra rezervei exprimate în raportul anual de activitate pentru 2006 al auditorului intern după cum urmează:
               „Auditorul intern al Comisiei nu este în măsură să își îndeplinească obligația ce îi revine în temeiul articolului 185 din regulamentul financiar ca auditor intern al organismelor comunitare din cauza lipsei de resurse umane.”;

               23.

               ia act, cu toate acestea, de observația auditorului intern în raportul său de activitate pentru 2006 conform căreia, începând din 2007, odată cu afectarea de personal suplimentar de către Comisie pentru Serviciul său de audit intern (Internal Audit Service – IAS), toate agențiile de reglementare funcționale urmează să facă anual obiectul unui audit intern;

               24.

               ia act de numărul tot mai mare de agenții de reglementare și executive și de întreprinderi comune care trebuie auditate de IAS în temeiul articolului 185 din regulamentul financiar; solicită Comisiei să informeze comisia parlamentară competentă dacă personalul pus la dispoziția IAS va fi suficient pentru realizarea unui audit anual al tuturor acestor organisme în anii următori;

               25.

               observă că, prin articolul 72 alineatul (5) din Regulamentul (CE, Euratom) nr. 2343/2002, fiecărei agenții i se cere să prezinte anual autorității abilitate să acorde descărcarea de gestiune și Comisiei un raport întocmit de directorul său în care să se enumere numărul și tipul auditurilor interne efectuate de auditorul intern, recomandările făcute și acțiunile întreprinse în urma acestor recomandări; solicită agențiilor să precizeze dacă se face acest lucru și, dacă da, în ce mod;

               26.

               ia act, în aceea ce privește capacitățile de audit intern, în special în ceea ce privește agențiile mai mici, de o propunere a auditorului intern adresată comisiei competente a Parlamentului la 14 septembrie 2006, potrivit căreia agențiile mai mici ar trebui să fie autorizate să angajeze servicii de audit intern din sectorul privat;

         Evaluarea agențiilor

               27.

               reamintește declarația comună a Parlamentului, Consiliului și Comisiei (8) negociată la conciliere înainte de Consiliul ECOFIN privind bugetul din 13 iulie 2007 în care se solicita (i) o listă a agențiilor pe care Comisia intenționează să le evalueze și (ii) o listă a agențiilor deja evaluate, însoțită de un rezumat al principalelor constatări;

         Proceduri disciplinare

               28.

               observă că, datorită dimensiunii lor, agențiile întâmpină dificultăți în constituirea unor comisii disciplinare alcătuite din personal încadrat în gradul corespunzător și că Oficiul disciplinar și de anchetă al Comisiei (Investigation and Disciplinary Office – IDOC) nu are competențe în cazul agențiilor; invită agențiile să aibă în vedere constituirea unei comisii disciplinare interagenții;

         Proiectul de acord interinstituțional

               29.

               reamintește proiectul de acord interinstituțional privind cadrul de funcționare al agențiilor europene de reglementare prezentat de Comisie [COM(2005) 59], prin care se intenționa instituirea unui cadru orizontal pentru crearea, structura, funcționarea, evaluarea și controlul agențiilor europene de reglementare; observă că proiectul reprezintă o inițiativă utilă în efortul de a raționaliza crearea și funcționarea agențiilor; ia act de declarația din raportul de sinteză pe 2006 al Comisiei [punctul 3.1, COM(2007) 274] conform căreia, deși negocierile au stagnat după publicarea proiectului de acord, discuțiile pe fond au fost relansate în cadrul Consiliului la sfârșitul anului 2006; regretă că nu s-au putut înregistra mai multe progrese în vederea adoptării acelui proiect;

               30.

               salută, prin urmare, angajamentul Comisiei de a prezenta o comunicare privind viitorul agențiilor de reglementare în cursul exercițiului 2008;

         Agențiile finanțate din surse proprii

               31.

               reamintește faptul că pentru cele două agenții care se finanțează din surse proprii, descărcarea de gestiune este acordată directorului de către consiliul de administrație; observă că ambele agenții au acumulat surplusuri semnificative din venitul provenit din taxe reportat din cifrele din anii precedenți:

                           —

                           Oficiul pentru Armonizare în cadrul Pieței Interne – numerar și echivalent de numerar: 281 milioane EUR (9);

                           —

                           Oficiul Comunitar pentru Soiuri de Plante – numerar și echivalent de numerar: 18 milioane EUR (10);

         Observații specifice

               32.

               salută faptul că Curtea de Conturi a constatat fiabilitatea conturilor agenției aferente exercițiului bugetar 2006 în privința tuturor aspectelor importante;

               33.

               regretă totuși că, în condițiile recurgerii la contracte expirate și la prelungiri neregulamentare ale contractelor existente, nu se poate concluziona că operațiunile subiacente au fost, în ansamblul lor, legale și regulamentare;

               34.

               observă că agenția a dispus de 14,4 milioane EUR în credite de angajament și 14,4 milioane EUR în credite de plată de la bugetul general al Uniunii Europene aferent exercițiului financiar 2006;

               35.

               ia act de constatarea Curții că în cursul primului său an de autonomie financiară, agenția a utilizat 72 % din creditele sale de angajament, dar că nivelurile de reportare a creditelor pentru cheltuieli administrative (titlul II) și cheltuieli de exploatare (titlul III) s-au ridicat la 37,5 % și, respectiv, 85 %;

               36.

               își exprimă îngrijorarea privind faptul au fost constate deficiențe în sistemul de control intern, și anume că subdelegările nu au fost acordate în conformitate cu normele; au fost constate neconcordanțe între deciziile de delegare și drepturile de acces la sistemul de gestiune bugetară SI2; ia act de constatarea Curții că agenția nu a adoptat norme de aplicare a regulamentului său financiar;

               37.

               constată, cu toate acestea, răspunsul agenției că, în 2006, activitățile planificate nu au fost realizate integral deoarece agenția se afla încă în faza de începere a activității și că în 2007 agenția va efectua o analiză detaliată a planificării activităților proprii, a resurselor necesare și a bugetului ce va fi alocat împreună cu un plan de proceduri de atribuire;

               38.

               constată, din situațiile financiare ale agenției, că consiliul de administrație a dat un aviz pozitiv privind conturile agenției pe 2006;

               39.

               constată, din raportul anual al agenției pe 2006, că directorul executiv, în calitatea sa de ordonator de credite, a emis o declarație de asigurare fără rezerve;

               40.

               constată, din raportul anual al agenției pe 2006, că, în urma unui audit realizat de Serviciul de audit intern, agenția a adoptat un plan de acțiune care vizează punerea în aplicare a celor 24 de standarde de control intern până la începutul anului 2008;

               41.

               ia act de dificultățile agenției în ceea ce privește recrutarea de personal tehnic cu nivelul de experiență adecvat, având în vedere nivelul salariilor, amplasarea agenției și durata limitată a contractelor pe care este în măsură să le ofere; recunoaște că, în general, nivelul redus al recrutărilor a reprezentat principala cauză a execuției reduse a bugetului agenției;

               42.

               ia act de informația furnizată de agenție conform căreia, în vederea îmbunătățirii achizițiilor publice, agenția a recrutat deja un funcționar responsabil cu achizițiile și un auditor intern.

      (1)  JO C 261, 31.10.2007, p. 54.

      (2)  JO C 309, 19.12.2007, p. 67.

      (3)  JO L 248, 16.9.2002, p. 1.

      (4)  JO L 164, 30.4.2004, p. 1.

      (5)  JO L 357, 31.12.2002, p. 72.

      (6)  Toate rezoluțiile privind agențiile au fost publicate în JO L 196, 27.7.2005.

      (7)  JO C 273, 15.11.2007, p. 1.

      (8)  Documentul Consiliului DS 605/1/07 Rev 1.

      (9)  Sursa: Raportul privind conturile anuale ale Oficiului pentru Armonizare în cadrul Pieței Interne pentru exercițiul financiar 2006, însoțit de răspunsurile oficiului (JO C 309, 19.12.2007, p. 141).

      (10)  Sursa: Raportul privind conturile anuale ale Oficiului Comunitar pentru Soiuri de Plante pentru exercițiul financiar 2006, însoțit de răspunsurile oficiului (JO C 309, 19.12.2007, p. 135).


title: Decizia 2005/805/PESC a Consiliului din 21 noiembrie 2005 de punere în aplicare a Acțiunii comune 2005/556/PESC de numire a reprezentantului special al Uniunii Europene pentru Sudan

text:
Anunţ juridic important

|

32005D0805

Official Journal L 303 , 22/11/2005 P. 0059 - 0059 Official Journal L 175 , 29/06/2006 P. 0059 - 0059

		20051121Decizia 2005/805/PESC a Consiliuluidin 21 noiembrie 2005de punere în aplicare a Acțiunii comune 2005/556/PESC de numire a reprezentantului special al Uniunii Europene pentru SudanCONSILIUL UNIUNII EUROPENE,având în vedere Acțiunea comună 2005/556/PESC din 18 iulie 2005 de numire a reprezentantului special al Uniunii Europene pentru Sudan [1], în special articolul 5 alineatul (1), coroborat cu articolul 14, cu articolul 18 alineatul (5) și cu articolul 23 alineatul (2) din Tratatul privind Uniunea Europeană,întrucât:(1) La 18 iulie 2005 Consiliul a adoptat Acțiunea comună 2005/556/PESC de numire a reprezentantului special al Uniunii Europene (RSUE) pentru Sudan.(2) La 21 noiembrie 2005 Consiliul a adoptat Decizia 2005/806/PESC de punere în aplicare a Acțiunii comune 2005/557/PESC privind acțiunea de sprijin civilo-militar a Uniunii Europene pentru misiunea Uniunii Africane în regiunea Darfur din Sudan [2], prin care s-a stabilit o nouă suma de referință financiară destinată acoperirii cheltuielilor legate de punerea în aplicare a secțiunii II din Acțiunea comună 2005/557/PESC [3].(3) În consecință, Consiliul ar trebui să hotărască cu privire la suma de referință financiară pentru continuarea Acțiunii comune 2005/556/PESC pentru o nouă perioadă de șase luni.(4) RSUE își va îndeplini mandatul în contextul unei situații care se poate deteriora și care ar putea pune în pericol obiectivele PESC, astfel cum sunt stabilite la articolul 11 din tratat,ADOPTĂ PREZENTA DECIZIE:Articolul 1Suma de referință financiară destinată acoperirii cheltuielilor legate de continuarea Acțiunii comune 2005/556/PESC de la 18 ianuarie până la 17 iulie 2006 este de 600000 EUR.Articolul 2Prezenta decizie produce efecte la data adoptării.Cheltuielile sunt eligibile de la 18 ianuarie 2006.Articolul 3Prezenta decizie se publică în Jurnalul Oficial al Uniunii Europene.Adoptată la Bruxelles, 21 noiembrie 2005.Pentru ConsiliuPreședinteleJ. Straw[1] JO L 188, 20.7.2005, p. 43.[2] JO L 303, 22.11.2005, p. 60.[3] JO L 188, 20.7.2005, p. 46.--------------------------------------------------


title: Decizia Comisiei din 14 februarie 2012 de instituire a Grupului de experți al Comisiei pentru necesitățile de politică în materie de date privind criminalitatea și de abrogare a Deciziei 2006/581/CE

text:
               15.2.2012

               RO

               Jurnalul Oficial al Uniunii Europene

               C 42/2

         DECIZIA COMISIEI
   din 14 februarie 2012
   de instituire a Grupului de experți al Comisiei pentru necesitățile de politică în materie de date privind criminalitatea și de abrogare a Deciziei 2006/581/CE
   2012/C 42/02
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:

               (1)

               În conformitate cu articolul 67 alineatul (3) din Tratatul privind funcționarea Uniunii Europene, Uniunea acționează pentru a asigura un înalt nivel de securitate prin măsuri de prevenire a criminalității, a rasismului și a xenofobiei, precum și de combatere a acestora, prin măsuri de coordonare și de cooperare între autoritățile polițienești și judiciare și alte autorități competente.

               (2)

               În august 2006, Comisia a adoptat o comunicare către Parlamentul European, Consiliu și Comitetul Economic și Social European intitulată „Dezvoltarea unei strategii globale și coerente pentru a măsura criminalitatea: plan de acțiune al UE 2006-2010” (1).

               (3)

               În același timp, prin Decizia 2006/581/CE a Comisiei din 7 august 2006 (2), s-a instituit grupul de experți însărcinați să studieze necesitățile de politici publice în materie de date privind criminalitatea și justiția penală, pentru a asista Comisia la punerea în aplicare a respectivului plan de acțiune. Mandatul acestui grup nu a fost reînnoit.

               (4)

               Programul de la Stockholm „O Europă deschisă și sigură în serviciul cetățenilor și pentru protecția acestora”, adoptat de Consiliul European (3), invită Comisia să continue elaborarea de instrumente statistice pentru a evalua criminalitatea și activitățile infracționale și să dezvolte în continuare acțiunile definite și parțial puse în aplicare în cadrul planului de acțiune al UE 2006-2010.

               (5)

               Schimbul de informații și culegerea de date statistice în anumite domenii, cum ar fi traficul de persoane, spălarea banilor, criminalitatea informatică și corupția sunt în concordanță cu propunerile de acțiuni incluse în Comunicarea Comisiei către Parlamentul European și Consiliu „Strategia de securitate internă a UE în acțiune: cinci pași către o Europă mai sigură” (4).

               (6)

               Pentru a continua activitatea valoroasă desfășurată din 2006 de Grupul de experți privind necesitățile de politici publice în materie de date privind criminalitatea și justiția penală și luând în considerare interesul sporit pentru statistici fiabile privind criminalitatea la nivelul Uniunii, este necesar ca grupul respectiv să fie înlocuit.

               (7)

               Producerea de statistici comunitare este reglementată de normele prevăzute în Regulamentul (CE) nr. 223/2009 al Parlamentului European și al Consiliului din 11 martie 2009 privind statisticile europene și de abrogare a Regulamentului (CE, Euratom) nr. 1101/2008 al Parlamentului European și al Consiliului privind transmiterea de date statistice confidențiale Biroului Statistic al Comunităților Europene, a Regulamentului (CE) nr. 322/97 al Consiliului privind statisticile comunitare și a Deciziei 89/382/CEE, Euratom a Consiliului de constituire a Comitetului pentru programele statistice ale Comunităților Europene (5). Acțiunile privind crearea de statistici comunitare se derulează în conformitate cu Decizia nr. 1578/2007/CE a Parlamentului European și a Consiliului din 11 decembrie 2007 privind programul statistic comunitar pentru perioada 2008-2012 (6) și cu programele sale anuale, respectând principiile stabilite de Codul european de conduită adoptat de către Comitetul pentru programul statistic la 24 februarie 2005.

               (8)

               Prin urmare, este necesar să se constituie un grup de experți în domeniul statisticilor privind criminalitatea și să se stabilească responsabilitățile și structura acestuia.

               (9)

               Grupul ar trebui să contribuie la definirea necesităților de politică și să ofere consiliere cu privire la definirea și utilizarea efectivă a indicatorilor și în general a datelor din domeniul criminalității.

               (10)

               Grupul ar trebui să fie compus din membri care să poată identifica necesitățile de politici publice și să ofere consiliere privind utilizarea efectivă a indicatorilor și a datelor din domeniul criminalității.

               (11)

               Este oportună prevederea unor norme privind divulgarea informațiilor de către membrii grupului, fără a se aduce atingere normelor Comisiei privind securitatea, astfel cum sunt menționate în anexa la Decizia 2001/844/CE, CECO, Euratom a Comisiei din 29 noiembrie 2001 de modificare a regulamentului său de procedură (7).

               (12)

               Datele cu caracter personal ale membrilor grupului ar trebui prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (8).

               (13)

               Mandatul membrilor grupului ar trebui să fie de cinci ani, pentru a acoperi punerea în aplicare a planului de acțiune pentru perioada 2011-2015 privind evaluarea criminalității în Uniunea Europeană (9).

               (14)

               Decizia 2006/581/CE ar trebui abrogată.

               (15)

               Este oportun să se stabilească o perioadă de aplicare a prezentei decizii. Comisia va examina în timp util oportunitatea unei prelungiri,

         ADOPTĂ PREZENTA DECIZIE:
   Articolul 1
   Obiect
   Comisia instituie Grupul de experți privind necesitățile de politici publice în materie de date privind criminalitatea, denumit în continuare „grupul”.
   Articolul 2
   Sarcini
   Sarcinile grupului sunt:

               (a)

               oferirea de asistență Comisiei în vederea stabilirii unei cooperări între statele membre și alte organizații și organe conexe pentru punerea în aplicare a planului de acțiune al UE pentru perioada 2011-2015 privind evaluarea criminalității și a justiției penale;

               (b)

               oferirea de asistență Comisiei în vederea identificării necesităților de politici în materie de indicatori și date referitoare la criminalitatea la nivelul UE;

               (c)

               oferirea de asistență Comisiei în vederea elaborării de indicatori comuni;

               (d)

               oferirea de consiliere Comisiei privind necesitățile relevante în materie de cercetare și dezvoltare sau privind rezultatele ce urmează a fi luate în considerare în cadrul activității de punere în aplicare a planului de acțiune al UE pentru perioada 2011-2015;

               (e)

               oferirea de consiliere Comisiei privind colaborarea cu reprezentanți ai sectorului privat și ai mediului academic sau ai altor sectoare relevante în vederea includerii cunoștințelor și experiențelor relevante în activitatea de punere în aplicare a planului de acțiune al UE 2011-2015;

               (f)

               facilitarea unui schimb de experiență și de bune practici în domeniul statisticilor privind criminalitatea și, în special, în dezvoltarea de indicatori comuni și în colectarea de date comparabile.

         Articolul 3
   Consultare
   Comisia poate consulta grupul cu privire la orice aspect legat de evaluarea criminalității.
   Articolul 4
   Componența – Numirea membrilor
   (1)   Grupul este format din maximum 55 de membri. Membrii sunt:

               (a)

               autoritățile publice naționale în domeniul afacerilor interne sau alte autorități publice relevante ale statelor membre, ale țărilor candidate și ale țărilor membre ale Asociației Europene a Liberului Schimb;

               (b)

               următoarele organisme, rețele și agenții ale UE: Rețeaua europeană de prevenire a criminalității (EUCPN), Observatorului European pentru Droguri și Toxicomanie (OEDT), Eurojust, Oficiul European de Poliție (Europol), Agenția Europeană pentru Gestionarea Cooperării Operative la Frontierele Externe ale Statelor Membre ale Uniunii Europene (Frontex) și Agenția pentru Drepturi Fundamentale (FRA);

               (c)

               următoarele organizații internaționale și organizații neguvernamentale cu experiență și expertiză relevantă în analiza sau elaborarea de date privind criminalitatea în scopul elaborării de politici: Consiliului Europei, Oficiul Națiunilor Unite pentru Droguri și Criminalitate (UNODC), European Sourcebook Group, Organizația pentru Securitate și Cooperare în Europa (OSCE), Organizația pentru cooperare și dezvoltare economică (OCDE);

               (d)

               minimum 6 persoane desemnate cu titlu personal, cu expertiză de preferință în activități de cercetare științifică pentru universități sau centre de cercetare publice sau private din statele membre.

         (2)   Membrii menționați la alineatul (1) literele (a), (b) și (c) numesc un expert permanent și un expert supleant ca reprezentanți ai acestora. Membrii supleanți îi înlocuiesc automat pe membrii absenți.
   (3)   Persoanele desemnate cu titlu personal sunt numite de către directorul general al DG Afaceri Interne dintre cei care au răspuns la cererea de candidaturi (a se vedea anexa la prezenta decizie).
   (4)   Pe baza invitației de depunere a candidaturilor, candidații care au fost considerați a avea un profil corespunzător pentru a deveni membri ai grupului, dar care nu au fost numiți, sunt incluși, cu acordul acestora, pe o listă de rezervă. Comisia folosește această listă pentru a numi înlocuitori ai membrilor, dacă este cazul.
   (5)   Toți membrii sunt numiți pentru un mandat de cinci ani. Aceștia rămân în funcție până la înlocuirea lor sau până la finalul mandatului lor. Mandatul membrilor poate fi reînnoit.
   (6)   Membrii care nu mai sunt capabili să contribuie efectiv la deliberările grupului, cei care demisionează sau care nu îndeplinesc condițiile prevăzute la prezentul articol sau la articolul 339 din tratat, pot fi înlocuiți pe perioada rămasă până la expirarea mandatului lor.
   (7)   Persoanele numite cu titlu personal acționează în mod independent și în interesul public.
   (8)   Numele persoanelor desemnate cu titlu personal sunt publicate în Registrul grupurilor de experți și al altor entități similare al Comisiei („registrul”) (10). Numele membrilor menționați la alineatul (1) literele (b) și (c) se publică în registru. Denumirile autorităților publice menționate la alineatul (1) litera (a) se publică în registru.
   (9)   Datele cu caracter personal se colectează, se procesează și se publică în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (11).
   Articolul 5
   Mod de funcționare
   (1)   Grupul este prezidat de un reprezentant al Comisiei.
   (2)   Comisia coordonează activitățile grupului de experți cu cele ale Grupului de lucru al Eurostat privind statisticile în materie de criminalitate și justiție penală. Comisia este responsabilă de coerența lucrărilor ambelor grupuri și depune eforturi pentru a organiza, dacă este posibil, reuniuni comune.
   (3)   Cu acordul serviciilor Comisiei, grupul poate institui subgrupuri de maximum 15 membri pentru a examina probleme specifice pe baza mandatului stabilit de grup. Aceste subgrupuri sunt desființate imediat după ce și-au îndeplinit mandatul.
   (4)   Reprezentantul Comisiei poate invita experți din afara grupului care au competențe specifice în legătură cu un subiect de pe ordinea de zi, pentru a participa ad-hoc la activitatea grupului sau a subgrupului. De asemenea, reprezentantul Comisiei poate acorda statutul de observator unor persoane și unor organizații, astfel cum sunt definite în regula numărul 8 alineatul (3) din regulile orizontale aplicabile grupurilor de experți (12), precum și țărilor candidate.
   (5)   Membrii grupului de experți, precum și experții și observatorii invitați respectă obligațiile referitoare la secretul profesional prevăzute în tratate și în normele de punere în aplicare a acestora, precum și normele în materie de securitate ale Comisiei privind protecția informațiilor clasificate ale UE prevăzute în anexa la Decizia 2001/844/CE, CECO, Euratom a Comisiei. Dacă aceste obligații nu sunt respectate, Comisia poate lua toate măsurile necesare.
   (6)   Reuniunile grupurilor și subgrupurilor de experți au loc în incintele Comisiei. Comisia asigură serviciile de secretariat. La reuniunile grupului și ale subgrupurilor acestuia pot participa și alți funcționari ai Comisiei care sunt interesați de lucrări.
   (7)   Grupul adoptă propriul regulament de procedură pe baza regulamentului de procedură standard pentru grupurile de experți.
   (8)   Comisia publică informații relevante privind activitățile desfășurate de grup, fie prin includerea acestora în registru, fie prin intermediul unui link, inclus în registru, către site-ul internet al DG Afaceri Interne.
   Articolul 6
   Cheltuielile aferente reuniunilor
   (1)   Participanții la activitățile grupului nu sunt remunerați pentru serviciile prestate.
   (2)   Cheltuielile de deplasare și de ședere ale participanților la activitățile grupului sunt rambursate de Comisie în conformitate cu dispozițiile în vigoare în cadrul Comisiei.
   (3)   Cheltuielile respective sunt rambursate în limitele creditelor disponibile alocate în cadrul procedurii anuale de alocare a resurselor.
   Articolul 7
   Abrogare
   Decizia 2006/581/CE se abrogă.
   Articolul 8
   Intrare în vigoare și aplicabilitate
   Prezenta decizie intră în vigoare la data publicării în Jurnalul Oficial al Uniunii Europene și se aplică pe o perioadă de 5 ani.

      Adoptată la Bruxelles, 14 februarie 2012.

            Pentru Comisie

            Președintele

         José Manuel BARROSO

      (1)  COM(2006) 437 final.

      (2)  JO L 234, 29.8.2006, p. 29.

      (3)  JO C 115, 4.5.2010, p. 21.

      (4)  COM(2010) 673 final.

      (5)  JO L 87, 31.3.2009, p. 164.

      (6)  JO L 344, 28.12.2007, p. 15.

      (7)  JO L 317, 3.12.2001, p. 1.

      (8)  JO L 8, 12.1.2001, p. 1.

      (9)  Comunicarea Comisiei către Parlamentul European și Consiliu, în prezent în curs de pregătire.

      (10)  Membrii care nu doresc să își divulge numele pot solicita o derogare de la această regulă. Cererea de a nu divulga numele unui membru al grupului de experți se consideră justificată ori de câte ori publicarea ar putea periclita securitatea sau integritatea acestuia sau ar putea aduce atingere, în mod nejustificat, vieții private a acestuia.

      (11)  A se vedea nota de subsol nr. 8.

      (12)  C(2010) 7649 final.

      ANEXĂ

         Invitație la depunerea de candidaturi pentru selectarea experților numiți cu titlu personal în cadrul Grupului de experți privind necesitățile de politică în materie de date privind criminalitatea

      Prin Decizia C(2012) 721 din 14 februarie 2012 (1), Comisia a instituit Grupul de experți privind necesitățile de politică în materie de date privind criminalitatea. Comisia va prezida acest grup și poate consulta grupul cu privire la orice aspect referitor la evaluarea criminalității.
      Atribuțiile grupului de experți sunt următoarele:

                  (a)

                  oferirea de asistență Comisiei în vederea stabilirii unei cooperări între statele membre și alte organizații și organe conexe pentru punerea în aplicare a planului de acțiune al UE pentru perioada 2011-2015 privind evaluarea criminalității (2);

                  (b)

                  oferirea de asistență Comisiei în vederea identificării necesităților de politici în materie de indicatori și date referitoare la criminalitatea la nivelul UE;

                  (c)

                  oferirea de asistență Comisiei în vederea elaborării de indicatori comuni;

                  (d)

                  oferirea de consiliere Comisiei privind necesitățile relevante în materie de cercetare și dezvoltare sau privind rezultatele ce urmează a fi luate în considerare în cadrul activității de punere în aplicare a planului UE menționat anterior;

                  (e)

                  consilierea Comisiei cu privire la colaborarea cu reprezentanți ai sectorului privat și ai celui academic sau ai altor sectoare relevante în vederea includerii cunoștințelor și experiențelor relevante în lucrările de punere în aplicare a planului UE menționat anterior;

                  (f)

                  facilitarea unui schimb de experiență și de bune practici în domeniul statisticilor privind criminalitatea și, în special, în dezvoltarea de indicatori comuni și în colectarea de date comparabile.

            Grupul de experți va fi constituit de către autoritățile publice naționale în domeniul afacerilor interne din statele membre ale UE, din țările candidate și din țările AELS, de către organismele, rețelele și agențiile UE relevante, de către organizațiile internaționale și neguvernamentale relevante, de către experți numiți cu titlu personal care provin, de preferință, din domeniul cercetării academice.
      Pentru ultima categorie citată, Comisia face apel la candidaturi în vederea selectării membrilor grupului de experți.
      Grupul de experți este compus din maximum 55 de membri, dintre care minimum 6 vor fi numiți în nume propriu, în conformitate cu articolul 4 din decizia menționată anterior.
      Potențialilor experți li se solicită să dețină sau să fi deținut o poziție în cadrul unei universități sau al unui centru de cercetare public sau privat din unul dintre statele membre ale UE. În momentul evaluării candidaturilor, Comisia va lua în considerare următoarele criterii:

                  (a)

                  competențe dovedite, nivel ridicat de realizări profesionale și experiență (cel puțin 8 ani), inclusiv la nivel european și/sau internațional, în criminologie, justiție penală și/sau domenii conexe. Experiența în anumite domenii ale criminalității, cum ar fi: criminalitate financiară, trafic de persoane, corupție, criminalitate informatică și victimizare reprezintă un avantaj;

                  (b)

                  participarea anterioară în grupuri sau comitete relevante, la nivelul UE sau la nivel internațional, reprezintă un avantaj;

                  (c)

                  capacitate demonstrată de a lucra în limba engleză;

                  (d)

                  necesitatea de a realiza un echilibru în cadrul grupului de experți în ceea ce privește reprezentativitatea candidaților, sexul și proveniența geografică a acestora (3);

                  (e)

                  necesitatea de a realiza un echilibru în ceea ce privește expertiza în diferitele domenii ale criminalității, printre care criminalitatea financiară, traficul de persoane, corupția, criminalitatea informatică, victimizarea, precum și privind diferitele aspecte precum definiții, indicatori, date statistice, analiză și interpretare;

                  (f)

                  necesitatea de a acorda prioritate continuării activității grupului de experți instituit prin Decizia Comisiei din august 2006;

                  (g)

                  membrii grupului trebuie să fie cetățeni ai unui stat membru al Uniunii Europene sau, dacă este cazul, ai unei țări candidate sau potențial candidate sau ai unei țări membre a Asociației Europeane a Liberului Schimb.

            Criteriile menționate mai sus se vor evalua pe baza completării unui CV și a unui formular de înscriere.
      Cererile pot fi depuse numai prin intermediul modelului de formular de cerere (apendice) și a modelului de CV (4). Candidații sunt rugați să precizeze în mod clar în dosarul de candidatură domeniul în care dețin o expertiză semnificativă.
      Candidaturile semnate în mod corespunzător trebuie trimise în termen de maximum 20 de zile lucrătoare de la data publicării cererii de candidaturi în Jurnalul Oficial al Uniunii Europene, fie prin e-mail, fie prin poștă la următoarea adresă:

                  European Commission

                  Directorate-General Home Affairs

                  Unit A2 Secretariat

                  LX 46 3/131

                  1049 Bruxelles/Brussel

                  BELGIQUE/BELGIË

                  HOME-STATS-GROUP@ec.europa.eu

            În cazul în care cererile sunt trimise prin e-mail, data acestuia va reprezenta data trimiterii. În cazul în care cererile sunt trimise prin poștă, data care figurează pe ștampila poștei va fi considerată data trimiterii.
      Comisia selectează membrii cu titlu personal pentru un mandat de 5 ani. Aceștia oferă Comisiei avize independente, fără niciun fel de influență externă, și respectă condițiile de confidențialitate prevăzute la articolul 5 din Decizia Comisiei de instituire a grupului de experți. Membrii grupului se angajează să acționeze în mod independent și în interes public.
      Comisia va rambursa cheltuielile de deplasare și de ședere care au legătură cu activitățile grupului de experți, în conformitate cu dispozițiile în vigoare în cadrul Comisiei, în limitele creditelor bugetare disponibile. Membrii nu vor fi remunerați pentru serviciile prestate.
      Numele experților numiți cu titlu personal sunt publicate în registrul grupurilor de experți și al altor entități similare al Comisiei (5), precum și pe site-ul web al DG Afaceri Interne.
      Datele cu caracter personal vor fi colectate, prelucrate și publicate în conformitate cu dispozițiile Regulamentului (CE) nr. 45/2001 (6).
      Pentru orice informație suplimentară, vă rugăm să o contactați pe dna Athina KARVOUNARAKI, telefon +32 22999070, e-mail: athina.karvounaraki@ec.europa.eu
      Informațiile privind rezultatele cererii de candidaturi vor fi publicate pe site-ul internet al DG Afaceri Interne și, dacă este cazul, în Jurnalul Oficial al Uniunii Europene.

         (1)  JO C 42, 15.2.2012, p. 2.

         (2)  Comunicare a Comisiei către Parlamentul European și Consiliu, în prezent în curs de pregătire.

         (3)  Decizia 2000/407/CE a Comisiei din 19 iunie 2000 privind echilibrul între bărbați și femei în cadrul comitetelor și grupurilor de experți constituite de Comisie (JO L 154, 27.6.2000, p. 34).

         (4)  Toate CV-urile prezentate trebuie să respecte formatul european: http://europass.cedefop.europa.eu/en/documents/curriculum-vitae/templates-instructions

         (5)  Membrii care nu doresc să-și divulge numele pot solicita derogarea de la această regulă. Cererea de a nu divulga numele unui membru al unui grup de experți se consideră justificată ori de câte ori publicarea ar putea periclita securitatea sau integritatea acestuia sau ar putea aduce atingere, în mod nejustificat, vieții private a acestuia.

         (6)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).

         Apendice


title: Decizia (UE) 2017/343 a Parlamentului European și a Consiliului din 14 decembrie 2016 privind mobilizarea Fondului de solidaritate al Uniunii Europene pentru efectuarea unor plăți în avans în cadrul bugetului general al Uniunii pentru exercițiul bugetar 2017

text:
               28.2.2017

               RO

               Jurnalul Oficial al Uniunii Europene

               L 50/55

         DECIZIA (UE) 2017/343 A PARLAMENTULUI EUROPEAN ȘI A CONSILIULUI
   din 14 decembrie 2016
   privind mobilizarea Fondului de solidaritate al Uniunii Europene pentru efectuarea unor plăți în avans în cadrul bugetului general al Uniunii pentru exercițiul bugetar 2017
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 2012/2002 al Consiliului din 11 noiembrie 2002 de instituire a Fondului de solidaritate al Uniunii Europene (1), în special articolul 4a alineatul (4),
   având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (2), în special punctul 11,
   având în vedere propunerea Comisiei Europene,
   întrucât:

               (1)

               Obiectivul Fondului de solidaritate al Uniunii Europene („Fondul”) este de a-i permite Uniunii să răspundă într-un mod rapid, eficient și flexibil situațiilor de urgență pentru a-și exprima solidaritatea față de populațiile din regiunile afectate de catastrofe naturale.

               (2)

               Fondul nu trebuie să depășească suma maximă de 500 000 000 EUR (la prețurile din 2011), astfel cum se prevede la articolul 10 din Regulamentul (UE, Euratom) nr. 1311/2013 al Consiliului (3).

               (3)

               Articolul 4a alineatul (4) din Regulamentul (CE) nr. 2012/2002 prevede că, atunci când este necesar pentru a se asigura disponibilitatea la timp a resurselor bugetare, Fondul poate fi mobilizat până la o sumă maximă de 50 000 000 EUR pentru efectuarea unor plăți în avans, creditele aferente fiind înscrise în bugetul general al Uniunii.

               (4)

               Pentru a se asigura disponibilitatea la timp a unor resurse bugetare suficiente în cadrul bugetului general al Uniunii pentru exercițiul 2017, ar trebui să se mobilizeze suma de 50 000 000 EUR din Fond pentru efectuarea unor plăți în avans.

               (5)

               Pentru a reduce la minimum perioada de timp necesară pentru mobilizarea Fondului, prezenta decizie ar trebui să se aplice de la 1 ianuarie 2017,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii pentru exercițiul bugetar 2017, se mobilizează din Fondul de solidaritate al Uniunii Europene suma de 50 000 000 EUR în credite de angajament și de plată pentru efectuarea unor plăți în avans.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.
   Se aplică de la 1 ianuarie 2017.

      Adoptată la Strasbourg, 14 decembrie 2016.

            Pentru Parlamentul European

            Președintele

         M. SCHULZ

            Pentru Consiliu

            Președintele

         I. KORČOK

      (1)  JO L 311, 14.11.2002, p. 3.

      (2)  JO C 373, 20.12.2013, p. 1.

      (3)  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).